open-index/open-wikipedia-markdown huggingface dataset:
متبادل منصوبہ

**متبادل منصوبہ**  ایک ایسا ہنگامی منصوبہ ہے جسے اس وقت بہ روئے کار لایا جاتا ہے جب اصل بر سر عمل منصوبے کے نتائج توقع کے منافی دیکھے گئے ہوں۔ 

اس کا اکثر استعمال جوکھم کی نظامت میں کیا جاتا ہے جب کسی استثائی جوکھم کا احاطہ کرنا ہو، جو اگر چیکہ ناممکن لگ رہا ہوتا ہے، تاہم اس کے وجود پزیر ہونے سے قیامت خیز یا سنگین قسم کے عواقب رو نما ہوتے ہیں۔ متبادل منصوبے اکثر حکومتوں اور کاروباروں کی جانب سے تیار کیے جاتے ہیں۔ مثلًا یہ امکان موجود ہے کہ ایک کمپنی کے کئی ملازمین کسی جہاز میں ایک ساتھ سفر کر رہے ہیں جو اس طرح حادثے کا شکار ہو کہ سارے مسافرین ہلاک ہو جائیں۔ اس کمپنی پر ممکن ہے کہ بہت زیادہ بار پڑے یا پھر وہ اس نقصان سے اُبھر نہ پائے۔ اسی وجہ سے کئی کمپنیاں اس قسم کہ موہوم خدشات کو دھیان میں رکھتے ہوئے کئی طریقوں کو اپناتے ہیں۔ اسی کی تحت یہ بھی ممکن ہے کہ ایک مقررہ پالیسی اپنائی جائے کہ ملازمین سفر جدا گانہ طے کریں یا پھر کسی بھی ایک جہاز میں ایک وقت پر محدود تعداد میں ملازمین روانہ ہوں۔

## مزید دیکھیے
* جوکھم
* جوکھم کی نظامت

## حوالہ جات

زمرہ:نظامت عاجلہ
زمرہ:مدنی دفاع
زمرہ:عسکری اصطلاحات
زمرہ:انتظام
زمرہ:مخاطر
زمرہ:انتظام اطلاعاتی ٹیکنالوجی
جوکھم

سادہ لفظوں میں **جوکھم**  سے مراد کسی ناچاقی صورت حال کا وجود میں آنا ہے۔ جوکھم میں غیر یقینی کا عنصر بھی شامل ہوتا ہے کہ کسی بھی سرگرمی کا اثر یا تاثیر سامنے مشاہدے میں آئے گی، جو کسی انسانی قدر کو متاثر کرے گی (جیسے کہ صحت، تن درستی، جائداد یا ماحول)۔ جوکھم میں اکثر زور منفی پہلو اور ناپسندیدہ عواقب پر ہوتا ہے۔ اس تعلق سے کئی تعریفیں تجویز کی جا چکی ہیں۔ بین الاقوامی سطح پر جوکھم سے متعلق عام سمجھ بوجھ جو مختلف محاذوں پر رائج ہے، وہ یہ ہے کہ یہ "مقاصد پر غیر یقینی کی اثر انگیزی ہے"۔ 

جوکھم کے بارے سوچ، اس کے تجزیے کے عام طریقے اور جائزے، جوکھم کی پیمائش اور یہاں تک کہ جوکھم کی تعریفیں مختلف عملی زاویوں سے الگ الگ ہو سکتی ہیں، جیسے کہ کاروبار، معاشیات، ماحولیات، مالیات، اطلاعاتی ٹیکنالوجی، صحت، بیمہ، حفاظت اور صیانت، وغیرہ۔

## مزید دیکھیے
* جوکھم کی نظامت
* متبادل منصوبہ

## حوالہ جات

زمرہ:احصائی علوم
زمرہ:اختطار
زمرہ:اختطار مالیات
زمرہ:معاشیات بے یقینی
زمرہ:نظامت عاجلہ
زمرہ:آفات
زمرہ:نظریہ انفصال
زمرہ:انتظام
زمرہ:نظامت نظریہ
زمرہ:خطرے کی نظامت
زمرہ:احتمالات
زمرہ:وبائیات
معتب بن عوف

**معتب بن عوف ** غزوہ بدر میں شریک مہاجرصحابی تھے۔ انھیں معتب بن حمراء الخزاعی بھی کہا جاتا ہے حمراء ان کا والدہ کا نام تھا۔
## نسب
* پورا نام معتب بن عوف بن عامر بن الفضل بن عفيف بن کلیب بن حبشیہ بن سلول بن کعب بن عمر و الخزاعی السلولی ہے ، انھیں عيهامةبھی کہا جاتا ہے- یہ بنو مخزوم کے حلیف تھے مدینہ اورحبشہ کی طرف دوسری ہجرت کی تھیان کی کنیت ابو عوف الخزاعی57ھ میں وفات ہوئی
(اور یہ وہ آدمی ہے جسے عیہامہ بن کلیب بن سلول بن کعب از بنو خزاعہ کہا جاتا ہے) بنو مخزوم بن نقط و معتب بن عوف بن عامر سے تھے جو بنو خزاعہ سے ان کے حلیف تھے، ان کی کوئی اولاد نہ تھی۔ انھوں نے رسول اکرم رسولِ اکرم صلی اللہ علیہ وسلم کے ساتھ مدینے کو ہجرت کی۔ حضور صلی اللہ علیہ وسلم نے ان میں اور ثعلبہ بن حاطب الانصاری کے درمیان مواخات قائم کردی تھی۔ انھوں نے 57ھ میں وفات پائی۔ 

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
زمرہ:مہاجرین حبشہ
زمرہ:57ھ کی وفیات
حکم اول

**حکم بن ہشام بن عبد الرحمن الداخل** (771ء - 21 مئی 822ء) امارت قرطبہ کے تیسرے حکمران تھے جس نے 796ء سے 822ء تک حکمرانی کی۔

## حوالہ جات

زمرہ:سال پیدائش نامعلوم
زمرہ:822ء کی وفیات
زمرہ:771ء کی پیدائشیں
زمرہ:قرطبہ کے امرا
زمرہ:آٹھویں صدی کی عرب شخصیات
زمرہ:نویں صدی کی عرب شخصیات
زمرہ:206ھ کی وفیات
زمرہ:یورپ میں نویں صدی کے حکمران
زمرہ:ویکی ڈیٹا سے مطابقت رکھنے والی مختصر تفصیل
زمرہ:یورپ میں نویں صدی کے فرماں روا
حارث بن ظالم

**حارث بن ظالم** غزوہ بدر میں شامل ہونے والے قبیلہ خزرج کےانصار صحابہ میں شامل ہیں۔ 
حارث بن ظالم بن عبس سلمی یہ ابن مندہ اور ابو نعیم کا قول ہے اور ان دونوں نے کہا ہے کہ ان کی کنیت ابو الاعور ہے۔ ہم نے کنیت کے باب میں ان کا ذکر اس سے زیادہ کیا ہے یہ حارث جنگ بدر میں شریک تھے یہ ابن اسحاق کا قول ہے ان کے نام میں اختلاف ہے ان سے قبس بن ابی حازم نے روایت کی ہے۔ ان کا تذکرہ ابن مندہ اور ابو نعیم نے لکھا ہے۔
بعض علمانے ابو نعیم اور ابن مندہ کے اس قول کو رد کیا ہے اور کہا ہے کہ یہ بڑا وہم ہے انھوں نے دو آدمیوں کو ایک کر دیا حارث بن ظالم کی کنیت ابو الاعور ہے اور ابو الاعو سلمی کا نام عمرو بن سفیان ہے ان دونوں کی کنیت ابو الاعور ہے مگر پہلے انصاری خزرجی ہیں بنی عدی بن نجار سے ان کے صحابی ہونے میں کسی کا اختلف نہیں بدوی ہیں اور دوسرے کا نام عمرو بن سفیان سلمی ہے ان کے صحابی ہونے میں اختلاف ہے ابن مندہ اور ابو نعیم نے ان دونوں آدمیوں کو ایک کر دیا باوجود یہ کہ ان کے نام میں اور نسب میں اختلاف ہے۔
## حوالہ جات

زمرہ:اصحاب بدر
حارث بن عرفجہ

**حارث بن عرفجہ** غزوہ بدر میں شامل ہونے والے انصار صحابہ میں شامل ہیں۔ 
حارث بن عرفجہ بن حارث بن مالک بن کعب بن حارث بن غنم بن سلم بن امرء القیس ابن مالک بن اوس انصاری اوسی۔ غزوہ بدر میں شریک تھے۔ یہ موسی بن عقبہ اور واقدی کا قول ہے۔ کلبی نے بھی ان کا نسب بیان کیاہے اور کہا ہے کہ یہ بدر میں شریک تھے ابو عمر نے بھی ان کا نسب بیان کیا ہے مگر انھوں نے مالک کو اور کعب ثانی کونکال دیا ہے۔ ابن اسحاق نے ان کو اہل بدر میں ذکر نہیں کیا۔ قبیلہ بنی سلیم کے تمام لوگوں کا ذکر ہو چکا ہے۔ ان کا تذکرہ ابو عمر اور ابو موسی نے مختصر لکھا ہے۔

 
## حوالہ جات

زمرہ:اصحاب بدر
افراسیاب کامل

ہندکو کے نامور شاعر

و ادیب

یکم جولائی 1961ء کو پیدا ہوئے، ان کا تعلق ہزارہ ( خیبرپختونخوا ) سے ہے، اسلام آباد میں بغرض معاش رہائش پزیر رہے،

## تصانیف
* اُس کی خاطر رات سنورنا بھول گئے

## وفات
بوجہ کرونا وائرس 26 جون 2020ء کو وفات پا گئے،

افراسیاب کامل کا انتقال کورونا کی وجہ سے ہوا۔ کچھ دن پہلے ان کی والدہ بھی کورونا سے انتقال کرگئیں تھیں جس کے بعد انھوں نے فیس بک پر لکھا تھا : سب کچھ ختم ہو گیا ہے اور اج وہ خود بھی اپنی والدہ کے پاس چلے گئے ہیں۔

ان کا یہ شعر ان کی اچانک رحلت پر صادق آتا ہے۔

خدا حافظ بھی کہنے کو نہ ٹھہری

ہماری زندگی جانے سے پہلے۔۔

## حوالہ جات

حوالہ جات
سبیع بن قیس

** سبیع بن قیس ** غزوہ بدر و غزوہ احد میں شامل قبیلہ خزرج کے انصاریصحابی ہیں۔
## نام و نسب
سبيع بن قيس بن عيشة یا عائشة بن أمية بن مالك بن عامرة بن عدى ابن كعب بن الخزرج بن الحارث بن الخزرج الأنصاري الخزرجي ہیںیہ عباد بن قیس کے بھائی ہیں 

## حوالہ جات

زمرہ:صحابہ
زمرہ:اصحاب بدر
زمرہ:اصحاب احد
جبر بن عتیک

**جبربن عتیک** غزوہ بدر میں شامل ہونے والے انصارقبیلہ اوس کے صحابہ میں شامل ہیں۔ یہ آخری بدری صحابی ہیں۔
بعض لوگ ان کو جابر کہتے ہیں۔ یہ جبر بیٹے ہیں عتیک بن قیس بن حارث بن مالک بن زید بن معاویہ بن مالک بن عوف عمرو بن عوف بن مالک بن اوس کے اور بعض لوگ کہتے ہیں یہ جبر بیٹے ہیں عتیک بن قیس بن حارث ابن امیہ بن زیدبن معاویہ کے۔ انصاری اوسی عمری معاویہ۔ ماں ان کی جمیلہ بنت زید بن صیفی بن عمرو بن حبیب بن حارثہ بن حارث فصاریہ میں بدر میں اور تمام مشاہد میں رسول خدا ﷺ کے ہمراہ شریک تھے اور مدینہ میں آپ کی وفات تک رہے ابن مندہ نے کہا ہے کہ یہ جابر بن عتیک کے بھائی ہیں مگر یہ صحیح نہیں یہ ایک ہی شخص ہیں جن کو بعض لوگ جابر اور بعض لوگ جبر کہتے ہیں اور ابن مندہ نے ان کے تذکرہ کے آخر میں وہ حدیث بھی روایت کی ہے کہ (مقام) حیرہ میں ایک شخص اذان دیتا تھا جس کا نام جبر تھا ان کا بیان جبر اعرابی کے بیان میں بھی آیا ابو عمر نے کہا ہے کہ وکیع وغیرہ نے ابو عمیس سے انھوں نے عبد اللہ ابن عبد اللہ بن جبر بن عتیک سے انھوں نے اپنے والد سے انھوں نے ان کے دادا سے روایت کی ہے کہ رسول خدا ﷺ ان کے مرض میں ان کی عیادت کو گئے تو ان کے گھر والوں میں سے کسی نے کہا کہ ہم تو اس بات کے امیدوار تھے کہ یہ خدا کی راہ میں شہید ہوں گیالحدث جبر سے یہ بھیمروی ہے کہ وہ مریض جن کی رسول خدا ﷺ نے عیادت کی تھی عبد اللہ بن ثبت تھے سن61ھ میں ان کی وفات ہوئی اس وقت ان کی عمر نوے برس کی تھی۔ ان کا تذکرہ تینوں (ابن مندہ ابو نعیم ابن عبد البر) نے لکھا ہے۔

## حوالہ جات

## سانچے

زمرہ:اصحاب بدر
زمرہ:انصار
زمرہ:اصحاب احد
زمرہ:اصحاب خندق
زمرہ:61ھ کی وفیات
حارث بن حاطب

**حارث بن حاطب** غزوہ بدر میں اعزازی شامل ہونے والے انصار صحابہ میں ہیں۔ یہ حارث بن حاطب بن حارث کے علاوہ ہیں۔
## نسب
ان کا نسب حارث بن حاطب بن عمرو بن عبید بن امیہ بن زید بن مالک بن عوف بن عمرو بن عوف بن مالک بن اوس انصاری اوسی۔ بعض لوگ کہتے ہیں کہ یہ بنی عبد الاشہل سے ہیں مگر پہلا ہی قول زیادہ صحیح ہے۔ نیت ان کی ابو عبد اللہ ہے۔ ثعلبہ بن حاطب کے بھائی ہیں۔ ان دونوں کے والد حاطب بن عمرو انصاری تھے نہ کہ حاطب بن عمرو عامری اور نہ حاطب بن حارث جن کے بیٹے کا نام بھی حارث بن حاطب تھا۔

موسی بن عقبہ نے ان لوگوں میں ان کو ذکر کیا ہے جو انصار کے قبیلہ اوس کی شاخ بنی عمرو بن عوف کے خاندان بنی امیہ ابن زید میں سے غزوہ بدر میں شریک ہوئے تھے۔ یہ اور ان کے بھائی ابو لبابہ بن عبد المنذر رسول خدا  کے ہمراہ غزوہ بدر کی طرف تشریف لے گئے تھے۔ حضرت نے مقام روحاء سے ان دونوں کو واپس کر دیا اور ابو لبابہ کو مدینہ کا حاکم بنا دیا اور حارث کو بنی عمرو بن عوف کا امیر بنایا اور ان دونوں کو مال غنیمت سے حصہ بھی دیا اور ثواب کا بھی امیدوار کیا پس یہ دونوں مثل اس کے ہوئے جو غزوہ بدر میں شریک ہوا جنگ صفین میں حضرت علی بن ابی طالب رضی اللہ عنہ کی طرف تھے ان کا تذکرہ ابو نعیم اور ابو عمر اور ابو موسی نے لکھاہے۔ 
## حوالہ جات

زمرہ:اصحاب بدر
زمرہ:صحابہ
جوکھم کی نظامت

تصغیر|جوکھم کے عناصر کی تقسیم کے ڈھانچے کا ایک نمونہ جس میں جوکھم کے نتائج یا عواقب کی بھی تفصیلات شامل ہیں۔
**جوکھم کی نظامت**  مختلف اقسام کی جوکھموں کی شناخت، تجزیہ اور ان میں ترجیحی موقف کا اختیار کرنا ہے (جیسا کہ آئی ایس او 31000 میں یہ تعریف مذکور ہے کہ *مقاصد پر غیر یقینی کی یہ اثر اندازی* ہے)۔ اس کے بعد وسائل کو مربوط اور معاشی انداز میں ناچاقی واقعات کی صورت میں عواقب کو کم سے کم تر کیا جا سکتا ہے، ان کی نگرانی کی جا سکتی ہے اور ان پر قابو پانے کی کوشش کی جاتی ہے۔ اس کے بر عکس مواقع کی صورت میں میں حوصلہ افزا نتائج کو زیادہ سے زیادہ پانے کی کوشش کی جاتی ہے۔

جوکھم کئی مآخذ سے کی وجہ سے رو نما ہو سکتا ہے۔ ان میں مالیاتی بازاروں کی غیر یقینی، منصوبوں کی ناکامی کے خطرات (ڈیزائن کے کسی بھی مرحلے میں، مصنوعات کی شکل بندی، ان کی تیاری یا پھر دورانیہ حیات کا بر قرار رکھنا)، قانونی اخراجات، قرضوں کی عدم واپسی کا خطرہ، حادثات، قدرتی اسباب اور بلیات سماوی، کاروباری مسابقت کنندے کی جانب سے دانستہ حملہ یا پھر کسی اور غیر یقینی اور ناقابل قیاس وجہ کا خطرہ۔ دو طرح کے واقعات موجود ہیں، یعنی منفی واقعات جوکھموں کے ذیل میں آتے ہیں جب کہ مثبت واقعات مواقع سمجھے جاتے ہیں۔ جوکھم کی نظامت کے معیارات مختلف ادارہ جات کی جانب سے تیار کیے گئے ہیں، جس میں پروجکٹ مینیجمنٹ انسٹی ٹیوٹ، نیشنل انسٹی ٹیوٹ آف اسٹینڈرڈز اینڈ ٹکنالوجی، ایکچوریئل سوسائٹیاں اور آئی ایس او معیارات کے طریقے شامل ہیں۔ طریقے، تعریفیں اور مقاصد میں کافی فرق دیکھا گیا ہے جو جوکھم کی نظامت کے طریقے پر منحصر ہے کہ آیا یہ منصوبوں کی نظامت، حفاظت، انجینئری، صنعتی طریقوں، مالیاتی ترتیبات، ایکچوریئل جائزوں یا عوامی صحت اور محفوظ رہنے کے سیاق و سباق سے متعلق ہے۔

## مزید دیکھیے
* جوکھم
* متبادل منصوبہ
* بیمہ

## حوالہ جات

زمرہ:آئی ای ای ای معیارات
زمرہ:آیزو/آئی ای سی معیارات
زمرہ:احصائی علوم
زمرہ:خطرے کی نظامت
زمرہ:سلامتی
زمرہ:نظامت منصوبہ
زمرہ:نظاموں کی انجینئری

زمرہ:مطالعہ مواصلات
زمرہ:معاشیات
زمرہ:اختطار مالیات
قیس بن ابی صعصعہ

**قیس بن ابی صعصہ** غزوہ بدر میں شریک قبیلہ خزرج کے انصار صحابی ہیں۔
ابوصعصعہ کانام عمروبن زید بن عوف بن مبذول بن عمروبن غنم بن مازن بن نجار ہے۔انصاری خزرجی مازنی ہیں۔بیعت عقبہ اوربدرمیں شریک تھے۔رسول خدا صلی اللہ علیہ وسلم نے ان کو بدرمیں ایک حصہ لشکرکاسرداربنایاتھا۔یہ عروہ اورابن شہاب اورابن اسحاق کا قول ہے۔ یحییٰ بن بکیراورسعد بن ابی مریم نے ابن لہیعہ سے انھوں نے حبان بن واسع سے انھوں نے اپنے والد سے انھوں نے قیس بن ابی صعصعہ سے روایت کی ہے کہ انھوں نے عرض کیایارسول اللہ میں کتنے ونوں میں قرآن ختم کیاکروں آپ نے فرمایاپندرہ دن میں انھوں نے عرض کیاکہ میں اپنے کو اس سے بھی زیادہ قوی دیکھتاہوں چنانچہ یہ چند روز تک ایک ہفتہ میں قرآن ختم کیاکیے جب ان کی عمر بہت زیادہ ہو گئی اوریہ اپنی آنکھوں میں پٹی باندھنے لگے اس وقت پندرہ روزمیں قرآن ختم کرنے لگے کہتے تھے کاش میں نے نبی صلی اللہ علیہ وسلم کی اجازت قبول کرلی ہوتی۔ان کا تذکرہ تینوں (ابن مندہ ابو نعیم ابن عبد البر) نے لکھاہے۔
  ابوعمرنے اس حدیث کو اس تذکرہ میں نہیں لکھابلکہ اس سے پیشترکے تذکرہ میں یعنی قیس بن صعصعہ کے نام میں لکھاہے یہ دونوں درحقیقت ایک ہیں۔
## حوالہ جات

زمرہ:صحابہ
زمرہ:اصحاب بدر
زمرہ:اصحاب بیعت عقبہ
زمرہ:اصحاب احد
قیس بن محصن

**قیس بن محصن** غزوہ بدر میں شریک قبیلہ خزرج کے انصار صحابی ہیں۔
## حالات
بعض لوگ ان کو قیس بن حصن بن خالد بن مخلد بن عامر بن زریق کہتے ہیں۔انصاری ہیں بدر میں اور احد میں شریک تھے۔
ابوجعفرنے اپنی سند کے ساتھ یونس بن بکیرسے انھوں نے ابن اسحاق سے شرکائے بدرکے ناموں کے متعلق روایت کرکے خبردی کہ وہ کہتے تھے خاندان بنی زریق بن عامر بن عبدحارثہ بن مالک ثم من بنی مخلد بن عامر بن زریق سے قیس بن محصن بن خالد بن مخلد تھے ان کا تذکرہ ابوعمرنے لکھاہے۔
## حوالہ جات

زمرہ:صحابہ
زمرہ:اصحاب بدر
فاکہ بن بشر

**فاکہ بن بشر** غزوہ بدر میں شریک قبیلہ خزرج کے انصار صحابی ہیں۔
ابن اسحاق نے ایساہی بیان کیاہے اورابن ہشام نے ان کانسب اس طرح بیان کیاہے فاکہ بن بشربن فاکہ بن زید بن خلدہ بن عامر بن زریق انصاری زریق انصاری زرقی۔زریق قبیلۂ بنی جشم بن خزرج اکبرکی ایک شاخ ہے۔یہ فاکہ بدرمیں شریک تھے جیساکہ ابن اسحاق اورابن کلبی نے بیان کیاہے۔ان کا تذکرہ ابو عمر اورابوموسیٰ نے لکھاہے۔
## حوالہ جات

زمرہ:صحابہ
زمرہ:اصحاب بدر
فروہ بن عمرو بن ودقہ

**فروہ بن عمرو بن ودقہ** غزوہ بدر میں شریک قبیلہ خزرج کے انصار صحابی ہیں۔
فروہ بن عمرو بن ودقہ بن عبید بن عامر بن بیاضہ۔انصاری بیاضی۔بیعت عقبہ اور غزوۂ بدرمیں اور ان کے بعد کے تمام مشاہد میں رسول خداصلی اللہ علیہ وسلم کے ہمراہ شریک تھے۔حضرت نے ان کے اورعبد اللہ بن مخرمہ عامری کے درمیان میں مواخات کرادی تھی۔ان کی حدیث نبی صلی اللہ علیہ وسلم سے یہ ہے کہ تم میں سے کوئی قرآن پڑھنے میں ایک دوسرے پرآوازبلند نہ کرے۔اس حدیث کو امام مالک نے موطامیں یحییٰ بن سعید سے انھوں نے محمد بن ابراہیم تمیمی سے انھوں نے ابوحازم تمارسے انھوں نے بیاضی سے روایت کیاہے امام مالک نے موطامیں ان کا نام نہیں لکھاابن وضاح اورابن مزین کہتے تھے کہ امام مالک نے ان کا نام اس سبب سے نہیں لکھاکہ یہ ان لوگوں میں تھے جنھوں نے حضرت عثمان کے قتل میں اعانت کی تھی مگرابوعمرنے کہاہے کہ یہ بات کچھ صحیح نہیں معلوم ہوتی اوریہ کوئی وجہ بھی ذکرنہ کرنے کی نہیں ہو سکتی۔نبی صلی اللہ علیہ وسلم ان کواہل مدینہ کے باغوں میں میوہ جات کاتخمینہ کرنے کے لیے بھیجاکرتے تھے چنانچہ جب یہ باغ میں جات تھے توخوشوں کاشمارکرلیتے تھے پھران میں باہم کچھ ضرب وغیرہ کے قواعد جاری کرکے جوحساب بتلاتے تھے اس میں غلطی نہ ہوتی تھی۔ان کا تذکرہ تینوں (ابن مندہ ابو نعیم ابن عبد البر) نے لکھاہے۔
## حوالہ جات

زمرہ:صحابہ
زمرہ:اصحاب بدر
زمرہ:اصحاب بیعت عقبہ
غنام بن اوس

**غنام بن اوس** غزوہ بدر میں شریک قبیلہ خزرج کے انصار صحابی ہیں۔
غنام بن اوس بن عمروبن مالک بن عامربن بیاضہ انصاری خزرجی بیاضی۔غزوۂ بدرمیں شریک تھے یہ ابن کلبی اورواقدی کاقول ہے اورابوعمر نے کہاہے کہ غنام صحابہ میں سے ایک شخص ہیں اہل بدرمیں ان کا تذکرہ کیاگیاہے اورانھوں نے نسب نہیں بیان کیامگرمیرے خیال میں ان کی مراد یہی ہیں اورانھوں نے یہ بھی بیان کیاہے کہ ان کی حدیث ربیعہ بن عبدالرحمن نے عبداللہ بن عنبسہ سے انھوں نے غنام سے روایت کی ہے۔
## حوالہ جات

زمرہ:صحابہ
زمرہ:اصحاب بدر
نواب پٹودی

نوابِ پٹودی سے مراد شمالی بھارت کی سابقہ نوابی ریاست پٹودی کے حکمران ہیں۔ ریاست پٹودی کے فرمانروا کو نوابِ پٹودی کہا جاتا تھا۔ ریاست پٹودی کی بنیاد برطانوی ایسٹ انڈیا کمپنی نے 1804ء میں رکھی تھی۔ بڑیچ قبیلے سے تعلق رکھنے والے ایک مسلمان افغان  پٹھان فیض طالب خان کو مرہٹہ سلطنت کے خلاف دوسری اینگلو مراٹھہ جنگ میں انگریزوں کی مدد کرنے کے صلے میں اس ریاست کا پہلا نواب مقرر کیا گیا تھا۔  لودھی قبیلے کے مطابق ان کے آباواجداد سولہویں صدی عیسوی میں لودھی عہدکے دوران افغانستان سے ہجرت کر کے ہندوستان میں آباد ہو گئے تھے۔

آٹھویں نواب آف پٹودی افتخار علی خان پٹودی برطانیہ اور بھارت دونوں کے لیے فرسٹ کلاس کرکٹ کھیلتے رہے جبکہ ان کا بیٹا منصور علی خان پٹودی بھارتی کرکٹ ٹیم کا کپتان رہا۔ سیف علی خان پٹودی کے موجودہ نواب ہیں۔

اداکار سیف علی خان اور اداکارہ سوہا علی خان پٹودی کے آخری نواب کی اولاد ہیں۔ سیف علی خون ریاست کے موجودہ سربراہ ہیں۔ اداکارہ سارہ علی خان آخری نواب آف پٹودی کی پوتی اور موجودہ سربراہ اداکار سیف علی خان کی بیٹی ہیں۔ اداکارہ کرینا کپور خان پٹودی اس وقت بیگم آف پٹودی ہیں۔

## حکمران
نواب پٹودی کے تمام حکمرانوں کو نواب کا خطاب ملا۔
*محمد فیض علی طالب خان صدیقی (حکومت 1804-1829)
*محمد اکبر علی خان صدیقی (1829-1862)
*محمد تقی علی خان صدیقی (1862-1867)
*محمد مختار علی خان صدیقی (ر. 1867-1878)
*محمد ممتاز علی خان صدیقی (ر. 1878-1898)
*محمد مظفر علی خان صدیقی (1898-1913)
*محمد ابراہیم علی خان صدیقی (1913-1917)
*افتخار علی خان پٹودی (1917-1947)، برائے نام حکمران (1947-1952)
*منصور علی خان پٹودی برائے نام حکمران (1952-1971؛ یہ خطاب سنہ 1971ء میں ختم کر دیا گیا)

## حوالہ جات
زمرہ:پٹوڈی
زمرہ:تاریخ ہریانہ
زمرہ:ضلع گرو گرام
زمرہ:ہندوستان کے نواب
مالک بن دخشم

** مالک بن الدخشم الانصاری ** غزوہ بدر میں شریک قبیلہ خزرج کے انصار صحابی ہیں۔
مالک بن الدخشم بن مالک بن غنم بن عوف بن عمرو بن عوف۔ بعض لوگوں نے ان کا سلسلۂ نسب مالک بن الدخشم بن مالک بن الدخشم بن مرضحہ بن غنم لکھا ہے۔ یہ صاحب بقول اسحاق، موسیٰ اور واقدی العقبہ میں موجود تھے۔ ابومعشر لکھتا ہے کہ العقبہ میں موجود نہ تھے۔ واقدی سے بھی ایک روایت اسی طرح کی مروی ہے۔ غزوۂ بدر میں بالاتفاق موجود تھے۔ اس غزوے میں جو شخص قیدی بنالیا گیا تھا۔ وہ سہل بن عمرو تھا۔ جس کے بارے میں عتبان بن مالک نے حضور اکرم صلی اللہ علیہ وسلم سے شکایت کی تھی کہ وہ منافق ہے، حضور صلی اللہ علیہ وسلم نے پوچھا کیا وہ کلمۂ شہادت نہیں پڑھتا؟ عتبان نے جواب دیا پڑھتا ہے لیکن اس کے کلمے کا کیا اعتبار! حضور صلی اللہ علیہ وسلم نے پھر پوچھا کیا وہ نماز نہیں پڑھتا، یارسول اللہ پڑھتا ہے لیکن اس کی نماز کے کیا کہنے! آپ نے فرمایا یہی وہ لوگ ہیں جن کے بارے میں اللہ نے مجھے بدگمانی سے منع فرمایا ہے کیونکہ ان کے اعمال ان کے حسن اعتقاد کی شہادت دیتے ہیں۔ یہی وہ صاحب ہیں جنھیں حضور نے مسجدِ ضرار کو آگ لگانے کے لیے بھیجا تھا ان کے دوسرے رفیق کار جناب معن بن عدی تھے ۔
## حوالہ جات

زمرہ:صحابہ
زمرہ:اصحاب بدر
زمرہ:انصار
زمرہ:اصحاب احد
زمرہ:اصحاب خندق
عویمر بن اشقر

**عویمر بن اشقر** غزوہ بدر میں شریک قبیلہ مازن کے انصار صحابی ہیں۔
عویمر بن اشقر انصاری۔بعض لوگوں نے کہاہے کہ یہ قبیلۂ مازن سے ہیں۔ہمیں ابوحرم یعنی مکی بن ریان بن شبہ نحوی نے اپنی سند کے ساتھ یحییٰ بن یحییٰ سے انھوں نے امام مالک سے انھوں نے یحییٰ بن سعید سے انھوں نے عبادبن تمیم سے روایت کی ہے کہ عویمر بن اشقرنے عید اضحیٰ کے دن نماز سے پہلے قربانی کرلی تھی اورانھوں نے اس کاتذکرہ نبی صلی اللہ علیہ وسلم سے کیاتوآپ نے ان کو دوسری قربانی کا حکم دیا۔ ان کا تذکرہ تینوں (ابن مندہ ابو نعیم ابن عبد البر) نے لکھاہے۔ 
## حوالہ جات

زمرہ:صحابہ
زمرہ:اصحاب بدر
انسان کی پہلی خوشی

وہ تمام مذاہب کے لوگ جو تمام انسانیت کے باپ آدمؑ کو دنیا کا پہلا انسان مانتے ہیں وہ یہ بات بخوبی جانتے ہیں کہ( اللہ تعالیٰ نے آدم کی تخلیق کے بعد اسے جنت میں رکھا اور جنت کی تمام آرائش و آسائش انھیں مہیا کی۔ انسان کے ازلی دشمن ابلیس کے بہکاوے میں آکر خدا کی نافرمانی کا مرتکب ہوا اور جنت سے نکالا گیا اور سزا کے

لیے زمین پر بھیج دیا گیا ۔) بحوالہ قرآن کریم
اپنے گھر (جنت) سے نکالا جانا اور خدا کی نافرمانی انسان کے پہلے "غم" کی وجہ بنی۔ اور پھر خدا کی طرف سے نافرمانی کی معافی (توبہ) قبول ہونے کے بعد غم سے نجات ملی۔ اور غم سے نجات کے بعد جو احساس انسان کے دل میں

 پیدا  ہوئ اس کیفیت کو خوشی کا نام دیا۔
اسی لیے آج تک انسانوں میں یہ بات مشہور ہے:
کہ ہر غم کے بعد انسان کو خوشیاں بھی میسر آتی
محرز بن عامر

**محرز بن عامر** غزوہ بدر میں شریک قبیلہ خزرج کے انصار صحابی تھے۔
محرز بن عامربن مالک بن عدی بن عامر بن غنم بن عدی بن بخار خزرجی و بخاری انصاری: غزوۂ بدر میں موجود تھے، لیکن جس دن حضور اکرم صلی اللہ علیہ وسلم نے غزوہ احد کے لیے کوچ فرمانا تھا۔ اس صبح کو فوت ہو گئے۔ حضور نے انھیں ان لوگوں میں شمار کیا، جو فی الحقیقت شریکِ جنگ ہوئے تھے۔ یہ لاولد تھے۔ ابو نعیم ابو عمر اور ابو موسی نے ان کا نام ح اور ز سے لکھا ہے۔ دارِ قطنی کا خیال بھی یہی ہے۔ ابن ماکو لا نے ’’محرر‘‘ لکھا ہے۔ اور ان کو بنو عمرو بن عوف کے خاندان سے شمار کیا ہے، لیکن یہ غلط ہے۔ کیونکہ ابو جعفر نے یونس سے، اس نے ابنِ اسحاق سے، ان لوگوں کے نام کے سلسلے میں جو غزوہ بدر میں موجود تھے انصار سے بنو عدی بن نجار نے محرز بن عامر بن مالک کا ذکر کیا ہے۔ اسی طرح سلمہ نے ابن اسحاق اور عبد الملک بن ہشام سے، اس نے بکائی سے اس نے ابن اسحاق سے روایت کی ہے اور اسی طرح موسیٰ بن عقبہ نے بیان کیا ہے۔ اگر اس کے علاوہ کوئی اور روایت صحیح بھی ہو۔ جب بھی اس کی کوئی حیثیت نہیں
## حوالہ جات

زمرہ:اصحاب احد
زمرہ:اصحاب بدر
زینب شبیر

**زینب شبیر** (ولادت: 26 جون 1998ء) پاکستانی ٹیلی ویژن اداکارہ ہیں۔ زینب نے بالترتیب ہم ٹی وی اور ایل ٹی این فیملی پر نشر ہونے والے سانوری (2018ء) اور ایمان (2019ء) میں مرکزی کردار ادا کیا ہے۔ اس کے علاوہ انھوں نے پیا نام کا دیا (2019ء)، ملالِ یار (2019ء) اور مہر پوش (2020ء) میں معاون کردار ادا کیا اور نثری ڈراما حقیقت (2019ء)، مکافات (2020ء) اور دیکھا (2020ء) میں معمولی کردار ادا کیا۔ زینب کو آخری بار جیو ٹی وی کے ڈرامے مہر پوش میں بطور آیات دیکھا گیا جس میں عائزہ خان اور دانش تیمور بھی مرکزی کردار میں ہیں۔

## ابتدائی زندگی
زینب شبیر 26 جون 1998ء کو پاکستان کے شہر کراچی میں پیدا ہوئیں۔

## پیشہ وارانہ زندگی
زینب شبیر نے اپنی تعلیم مکمل کرنے کے بعد 2018 میں ہم نیٹورک کی مومنہ درید اور سلطانہ صدیقی کے زیر اہتمام زینب ایک آڈیشن لیا گیا۔ زینب شبیر نے آڈیشن پاس کیا اور ہم ٹی وی کے ڈراما ماں صادقے (2018ء) میں ایشمل کے معاون کردار کے لیے منتخب کی گئیں۔

## ٹیلی ویژن

## بیرونی روابط
* 

## حوالہ جات

زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:پاکستانی ٹیلی ویژن اداکارائیں
زمرہ:کراچی کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
ماحولیاتی سائنس

**ماحولیاتی سائنس**  ایک بین شعبہ جاتی تعلیمی میدان ہے جس میں حیاتیاتی، طبیعیاتی اور اطلاعاتی سائنسوں (بہ شمول ایکولوجی، حیاتیات، طبیعیات]]، کیمیا، نباتیات، حیوانیات، معدنیات، بحریات، غدیریات، ترابیات، ارضیات، طبیعی جغرافیہ اور آب و ہوا کے مطالعات (Atmospheric science) )کی مدد سے ماحول کا مطالعہ کیا جاتا ہے اور ماحولیاتی مسائل کے حل کی کوشش کی جاتی ہے۔ ماحولیاتی سائنس قدرتی تاریخ اور طب کے میدانوں سے نکل کر عہد روشن خیالی میں ظاہر ہوئی ہے۔  جدید طور یہ ماحولیاتی نظاموں کے مطالعے کا ایک یکجا مقداری اور بین شعبہ جاتی طریقہ فراہم کرتی ہے۔

## حوالہ جات

زمرہ:درسی علوم
زمرہ:زمینیات
زمرہ:ماحولیاتی علوم
زمرہ:متعدد الاختصاصات
زمرہ:کاشتکاری
عنترہ سلمی

**عنترۃ ذکوانی سلمی،** قبیلہ سلیم کے ایک جلیل القدر صحابی اور انصار میں سے قبیلہ خزرج کے حلیف تھے۔ وہ نبی کریم صلی اللہ علیہ وسلم کے ساتھ غزوہ بدر اور غزوہ احد میں شریک ہوئے بہادری سے لڑے حتی کہ شہید ہو گئے ۔ ابن ہشام نے کہا: "عنترہ، بنو سلیم بن منصور سے، پھر بنو ذکوان سے تھیں۔"

## حوالہ جات

زمرہ:صحابہ و صحابیات
زمرہ:اصحاب بدر
زمرہ:صفحات مع ویکی ڈیٹا حوالہ جات
زمرہ:اصحاب احد
زمرہ:شہداء غزوہ احد
عمیر بن حرام

**عمیر بن حرام** غزوہ بدر میں شریک قبیلہ خزرج کے انصار صحابی ہیں۔
ان کا نسب عمير بن حرام بن عمرو بن الجموح بن زيد بن حرام بن كعب بن غنم بن كعب بن سلمة الأنصاري السلمي یہ بدر میں شریک تھے یہ واقدی ابن کلبی اورابن عمارہ کا قول ہے ان کا تذکرہ ابو عمراور ابو موسیٰ نے بھی کیا ہے 
## حوالہ جات

زمرہ:صحابہ
زمرہ:اصحاب بدر
عمیر بن نیار

**عمیر بن نیار** غزوہ بدر میں شریک انصار صحابی ہیں۔
بعض لوگوں کابیان ہے کہ یہ ابوبردہ بن نیار کے بھتیجے ہیں۔غزوہ بدرمیں شریک تھے۔ان کا شماراہل کوفہ میں ہے ان سے ان کے بیٹے سعید بن عمیر نے روایت کی ہے۔ان کی حدیث میں اختلاف ہے۔وکیع نے سعد بن سعیدثعلبی سے انھوں نے سعید بن عمیرسے انھوں نے اپنے والد سے جواہل بدرمیں سے تھے روایت کی ہے کہ وہ کہتے تھے رسول خدا صلی اللہ علیہ وسلم نے فرمایاجو شخص خلوص قلب سے میرے اوپردرود شریف پڑھتاہے اللہ اس پر دس رحمتیں نازل فرماتاہے اور اس کے درجہ بلندکرتاہے اوراس کے لیے دس نیکیاں لکھ دیتاہے اوردس برائیاں اس کی مٹادیتاہے۔ یہ حدیث بواسطہ سعید بن عمیرکے ان کے چچاسے بھی مروی ہے۔ان کا تذکرہ تینوں (ابن مندہ ابو نعیم ابن عبد البر) نے لکھاہے مگر ابوعمرنے کہاہے کہ یہ سعید کے والد ہیں اس سے خیال ہوتاہے کہ شاید کوئی اورہوں گے حالانکہ یہ وہی ہیں 
## حوالہ جات

زمرہ:صحابہ
زمرہ:اصحاب بدر
عمیر بن معبد

**عمیر بن معبد** غزوہ بدر میں شریک قبیلہ اوس کے انصار صحابی ہیں۔
عمیر بن معبد بن ازعربن زید بن عطاف بن ضبیعہ بن زید انصاری اوسی۔ابوموسیٰ کاقول ہے اورابن اسحاق نے کہاہے کہ ان کانام عمرو بن معبد بن ازع رہے۔بدرمیں اوراحد میں اور خندق میں اورتمام مشاہد میں رسول خداصلی اللہ علیہ وسلم کے ہمراہ شریک تھے۔غزوہ حنین میں یہ انھیں سوآدمیوں میں سے تھے جوثابت قدم رہے۔ان کاتذکرہ ابوعمراورابوموسیٰ نے لکھاہے۔ 
## حوالہ جات

زمرہ:صحابہ
زمرہ:اصحاب بدر
مالک بن مسعود

**مالک بن مسعود انصاری** غزوہ بدر میں شریک قبیلہ خزرج کے انصار صحابی ہیں۔
ان کا نسب مالك بن مسعود بن البدن بن عامر بن عوف بن حارثہ بن عمرو بن الخزرج ابن ساعدة الأنصاري الخزرجي اورالساعدي یہ صحابی ابو اسید ساعدی کے چچا زاد بھائی تھے بدر اور احد کے غزوات میں شامل رہے اس پر سب متفق ہیں اسے تینوں (ابن مندہ ابو نعیم ابن عبد البر) نے روایت کیا ہے۔ 
## حوالہ جات

زمرہ:صحابہ
زمرہ:اصحاب بدر
حارث بن زیاد

**حارث بن زیاد ** غزوہ بدر میں شریک قبیلہ اوس کے انصار صحابی ہیں۔
ان کا نسب حارث بن زیاد انصاری ساعدی بدری۔ ان کا شمار اہل مدینہ میں ہے۔ بدر میں نبی ﷺ کے ہمراہ شریک تھے۔ ہمیں ابو یاسر بن ابی حبہ نے اپنی سند سے عبد اللہ بن احمد تک خبر دی وہ کہتے تھے مجھ سے میرے والد نے بیان کیا وہ کہتے تھے ہمیں یونس بن محمد نے خبر دی وہ کہتے تھے ہمیں عبد الرحمن بن غسیل نے خبر دی وہ کہتے تھے ہمیں حمزہ بن ابی اسید نے جن کے والد شریک غزوہ بدر تھے حارث بن زیاد ساعدی انصاری سے نقل کر کے خبر دی کہ وہ غزوہ خندق میں نبی ﷺ کے پاس گئے حضرت علیہ السلام ہجرت پر لوگوں سے بیعت لے رہے تھے انھوں نے (ایک شخص کی طرف) اشارہ کر کے کہا کہ یارسول اللہ اس سے بھی بیعت لے لیجئے آپ نے پوچھا کہ یہ کون ہے انھوں نے عرض کیا میرے چچا کا بیٹا حوط بن یزید یا یزید بن حوط ہے وہ کہتے تھے کہ رسول اللہ ﷺ نے فرمایا کہ میں تم سے بیعت نہ لوں گا لوگ تمھاری طرف ہجرت کر کے آتے ہیں اور تم ان کی طرف ہجرت کر کے نہیں جاتے (یعنی ان سے محبت نہیں کرتے) قسم اس کی جس کے ہاتھ میں میری جان ہے کہ جو کوئی مرتے دم تک انصار سے محبت رکھے گا وہ اللہ سے اس حال میں ملے گا کہ اللہ اس سے محبت رکھتا ہوگا اور جو شخص مرتے دم تک انصارسے بغض رکھے گا وہ اللہ سے اس حال میں ملے گا کہ اللہ اس سے بغض رکھتا ہوگا۔ انکا تذکرہ تینوں (ابن مندہ ابو نعیم ابن عبد البر) نے لکھا ہے مگر ابن مندہ نے کہا ہے کہ یہ سعدی ہیں لیکن صحیح ساعدی ہے ابو احمد عسکری نے لکھا ہی کہ یہ کوفہ میں رہتے تھے۔ ۔ 
## حوالہ جات

زمرہ:صحابہ
زمرہ:اصحاب بدر
مسعود بن عبد سعد

**مسعود بن عبد سعد ** غزوہ بدر میں شریک قبیلہ اوس کے انصار صحابی ہیں۔
ان کا نسب مسعود بن سعد: یہ ابن اسحاق کا قول ہے۔ لیکن موسیٰ بن عقبہ، ابو معشر اور محمد بن عبد اللہ بن عمارۃ الانصاری کا خیال ہے کہ ان کا نسب مسعود بن عبدِ سعد ہے، واقدی نے مسعود بن عبد مسعود لکھا ہے اور سب ان کا سلسلۂ نسب بنو ادس سے حسبِ ذیل بیان کرتے ہیں: مسعود بن سعد بن عامر بن عدی بن جشم بن مجدعہ بن حارثہ بن حارث بن خزرج بن عمرو بن مالک بن اوس انصاری اوسی حارثی۔ یہ غزوۂ بدر میں شریک تھے اور غزوۂ خبیر میں شہید ہوئے ابو موسیٰ، ابو عمر اور ابو نعیم نے ان کا ذکر کیا ہے۔ ۔ طبقات ابن سعد نے انھیں مسعود بن خلدہ کے نام سے ذکر کیا
## حوالہ جات

زمرہ:صحابہ
زمرہ:اصحاب بدر
معاذ بن ماعص

**معاذ بن ماعص** غزوہ بدر میں شریک قبیلہ خزرج کے انصار صحابی ہیں۔
ان کا نسب معاذ بن ماعص (ایک روایت میں ناعص ہے) ایک دوسری روایت کے رو سے معاص بن قیس بن خلدہ بن عامر بن زریق الانصاری۔ خزرجی الزرقی: یہ صاحب غزواتِ بدر اور احد میں موجود تھے اور بئر معونہ کے موقع پر قتل ہوئے تھے۔ یہ واقدی کی روایت ہے۔ ان کے علاوہ بعض اور مؤرخین کا خیال ہے کہ وہ غزوۂ بدر میں زخمی ہوئے اور کچھ عرصہ کے بعد اسی زخم کی وجہ سے فوت ہو گئے۔
ابن مندہ کے مطابق ابراہیم بن منذر الخزامی نے محمد بن طلحہ سے روایت کی کہ معاذ بن ماعص ابو قتادہ، ابو عیاش، زرقی، ظہیر بن رافع، عباد بن بشیر، سعد بن زید الاشہلی اور مقداد بن اسود کے ساتھ، حضور اکرم صلی اللہ علیہ وسلم کی اونٹنیوں کی تلاش میں نکلے، جب عینیہ بن حصن نے چرا گاہ میں اِن پر چھاپا مارا تھا اور حدیث نقل کی۔ تینوں (ابن مندہ ابو نعیم ابن عبد البر) نے اس کا ذکر کیا ہے ابو موسیٰ نے ان کا ذکر کیا ہے اور لکھا کہ یحییٰ نے اپنے دادا پر استدراک کیا ہے۔ اور اس کے دادا نے اس کو بیان کیا ہے۔ 
## حوالہ جات

زمرہ:صحابہ
زمرہ:اصحاب بدر
معبد بن عباد

**معبد بن عباد** غزوہ بدر میں شریک قبیلہ خزرج کے انصار صحابی ہیں۔
ان کا نسب معبد بن عباد بن قشیر (تینوں(ابن مندہ ابو نعیم ابن عبد البر) نے ان کا نسب اسی طرح بیان کیا ہے ابن کلبی نے معبد بن عبادہ بن فلاں (ابن کلبی کو اس کا نام معلوم نہیں ہو سکا) ابن فدم بن سالم بن مالک بن سالم الحبلی بن غنم بن عوف بن خزرج: ابو حمیضہ کُنیت تھی۔
ابو جعفر بن سمین نے باسنادہ یونس سے انھوں نے ابن اسحاق سے بہ سلسلۂ شرکائے غزوہ بدر انصار کے بنو جزء بن عدی بن مالک اور ابو حمیضہ معبد بن عباد بن قشیر سے روایت کی ہے۔ ابو عمر اس لفظ کو خَمِیْصَہ اور ابن اسحاق حُمَیضہ پڑھتے ہیں۔ امیر نے ان کا سلسلۂ نسب یوں لکھا ہے: ابو حمیضہ معبد بن عباد بن قشیر بن فدم بن سالم بن غنم انصاری۔ ابن اسحاق نے ابراہیم بن سعد کی روایت سے لکھا ہے کہ معبد بن عباد غزوۂ بدر میں شامل تھے۔ اسی طرح یحییٰ بن سعید اموی نے ابنِ اسحاق سے یہ روایت نقل کی ہے۔ ابن قداح نے ان کی کنیت تو ابو حمیضہ ہی لکھی ہے، لیکن سلسلۂ نسب میں اختلاف کیا ہے اور معبد بن عمارہ لکھا ہے۔ لیکن یہ غلط ہے۔ واقدی نے ان کا سلسلۂ نسب تو اسی طرح بیان کیا ہے مگر کنیت ابو خمیصہ لکھی ہے۔ ۔ 
## حوالہ جات

زمرہ:صحابہ
زمرہ:اصحاب بدر
حبیب بن سعد

**حبیب بن سعد** غزوہ بدر میں شریک انصار کے غلامصحابی ہیں۔
ان کا نسب حبیب بن سعد۔ انصار کے غلام تھے۔ موسی بن عقبہ نے کہا ہے کہ یہ جنگ بدر میں شریک تھے بعض لوگ کہتے ہیں کہ یہ حبیب بیٹے ہیں اسود بن سعد کے اور بعض لوگ کہتے ہیں یہ حبیب بیٹے ہیں اسلم کے جو غلام تھے جشم بن خزرج کے اور ان سب نے کہا ہے کہ یہ بدر میں شریک تھے ان کا تذکرہ ابو عمر نے لکھا ہے اور کہا ہے کہ میں نہیں جانتا کہ کسی ایک کی بابت یہ قول ہے یا دو کی بابت۔  انھیں ہی حبیب بن اسود بھی کہا جاتا ہے
## حوالہ جات

زمرہ:صحابہ
زمرہ:اصحاب بدر
عمیر بن عامر

**عمیر بن عامر** غزوہ بدر میں شریک قبیلہ خزرج کے انصار صحابی ہیں۔
عمیر بن عامر بن خنساء بن مبذول بن عمروبن غنم بن مازن بن نجار انصاری خزرجی۔کنیت ان کی ابوداؤد تھی۔بدرمیں شریک تھے۔اس کو عروہ اورابن شہاب اورابن اسحاق نے بیان کیاہے۔ہمیں عبد اللہ بن احمد نے اپنی سند کے ساتھ یونس بن بکیرسے انھوں نے ابن اسحاق سے شرکائے بدرکے ناموں میں روایت کرکے خبردی کہ بنی خنسابن مبذول سے عمیر بن عامر بھی تھے۔ 
## حوالہ جات

زمرہ:صحابہ
زمرہ:اصحاب بدر
عمیر بن حارث انصاری

**عمیر بن حارث انصاری** غزوہ بدر میں شریک قبیلہ خزرج کے انصار صحابی ہیں۔
ان کا نسب عمير بن حارث بن ثعلبہ بن حارث بن حرام بن کعب بن غنم بن کعب بن سلمہ بن سعدانصاری خزرجی سلمی۔بدرمیں شریک تھے یہ موسیٰ بن عقبہ کا قول ہے ہمیں عبیداللہ بن احمد بن علی نے اپنی سند یونس بن بکیر تک پہنچاکرخبردی وہ ابن اسحاق سے ان لوگوں کے نام میں جو خاندان بنی سلمہ سے غزوہ بدرمیں شریک تھے عمیر بن حارث بن ثعلبہ کا نام بھی نقل کرتے ہیں۔ان کا تذکرہ تینوں (ابن مندہ ابو نعیم ابن عبد البر) نے لکھاہے۔ابوعمرنے کہاہے کہ موسیٰ بن عقبہ کہتے تھے ان کا نسب اس طرح ہے عمیر بن حارث بن لبدہ بن ثعلبہ بن حارث بن حرام بن کعب۔جعفرنے ان کا تذکرہ لکھاہے اورانھوں نے اپنی سند کے ساتھ ابن اسحاق سے روایت کی ہے کہ وہ کہتے تھے کہ یہ عمیر بیعت عقبہ اورغزوہ بدرواحد میں شریک تھے اورابن کلبی نے کہاہے کہ لوگ ان کو مقرن کہاکرتے تھے وجہ اس کی یہ تھی کہ واقعہ بعاث میں یہ سب قیدیوں کویکجاکیاکرتے تھے۔ بعض نے عمرو بن حارث بھی انھیں ہی لکھا ہے
## حوالہ جات

زمرہ:صحابہ
زمرہ:اصحاب بدر
زمرہ:اصحاب بیعت عقبہ
رافع بن حارث

**رافع بن حارث ** غزوہ بدر میں شریک قبیلہ خزرج کے انصار صحابی ہیں۔
ان کا نسب رافع بن الحارث بن سواد بن زيد بن ثعلبة بن غنم [بن مالك بن النجار] ہے واقدی نے ان کے دادا کا نام سواد لکھا اور کہا ہے کے وہ بیٹے تھے عمارہ کے وہ بیٹے تھے الأسود بن زيد بن ثعلبة کے رافع غزوہ بدر غزوہ احد سمیت تمام غزوات میں رسول اللہ کے ساتھ شریک تھے ان کی وفات عثمان غنی کے خلافت کے زمانہ میں ہوئی ان کو زہری اور عروہ نے شرکائے بدر میں شمار کیا ہے۔ طبقات ابن سعدنے انھیں اسود بن زید لکھا ہے
## حوالہ جات

زمرہ:صحابہ
زمرہ:اصحاب بدر
ہمایوں گیلانی

پاکستان فلم انڈسٹری ، ٹی وی اور اسٹیج کے اداکار

ہمایوں گیلانی نے مختلف ٹی وی اور اسٹیج کے ڈراموں میں کام کیا تھا اداکارہ میرا کے ساتھ ہوٹل فلم کی تھی جس میں میرا کے شوہر کا کردار ادا کیا۔ فلم کے ہدایات کار خالد خان تھے فلم 13 مئی 2016 کو ریلیز ہوئی تھی۔ 11 جولائی 2019ء کو اچانک انتقال کر گئے۔ ہمایوں گیلانی کی بہن کے مطابق گذشتہ روز ان کی طبیعت اچانک خراب ہوئی انھیں اسپتال لے جایا گیا تاہم وہ جانبر نہ ہو سکے۔کی نماز جنازہ بعد نماز عصر صفورا گوٹھ کرن ہسپتال مسجد قبا میں ادا کی گئی، تدفین کالونی گیٹ قبرستان میں کی گئی

## مزید دیکھیے
* ہمایوں ہمدرد
* ہمایوں سعید

## حوالہ جات
حوالہ جات
ہمایوں ہمدرد

پشتو کے بہترین ڈراما نگار,شاعروادیب پروفیسر

ڈاکٹر ہمایون ہمدرد 3 مارچ 1967ء کو پیدا ہوئے، انھوں نے پشاور یونیورسٹی سے ”چاربیتہ” کے موضوع پر پی ایچ ڈی کی ڈگری حاصل کی تھی۔ ایک ڈراما نگار کی حیثیت سے انھوں نے PTV اور AVT خیبر کے لیے بہت سارے نہایت ہی کامیاب ڈرامے تخلیق کیے جن میں ”مات ازغی، تش لاسونہ اور درد” جیسے بہت ہی خوبصورت ڈرامے بھی شامل ہیں۔

ہمایون ہمدرد 29 جون 2020ء کو چل بسے۔ نماز جنازہ 6 بجے خویشکی میں ادا کی گئی۔

## حوالہ جات
حوالہ جات
الجزیرہ میڈیا نیٹ ورک

**الجزیرہ میڈیا نیٹ ورک** ( **AJMN** ؛  /  [ æl (d)ʒæˈziːrɐ ]> ،  دی آئی لینڈ &#x27; ) ایک نجی میڈیا گروپ ہے جس کا صدر دفتر قطر ریڈیو اور ٹیلی ویژن کارپوریشن کمپلیکس وادی السیل ، دوحہ میں ہے۔ الجزیرہ میڈیا نیٹ ورک الجزیرہ انگلش ، الجزیرہ عربی ، AJ+ کے ساتھ ساتھ دیگر حقائق پر مبنی میڈیا کاوشوں کی نگرانی کرنے والے ایک اہم ادارے کے طور پر کام کرتا ہے جو ایک ہی الگ برانڈ کا حامل ہے۔ اصل میں ایک سیٹلائٹ ٹی وی چینل کے طور پر تصور کیا گیا تھا جو عربی خبریں اور حالات حاضرہ فراہم کرتا ہے، اس کے بعد سے یہ ایک کثیر جہتی میڈیا نیٹ ورک میں تبدیل ہو گیا ہے جس میں مختلف پلیٹ فارمز جیسے آن لائن، متعدد زبانوں میں خصوصی ٹیلی ویژن چینلز ، وغیرہ شامل ہیں۔ جب کہ AJMN کو قطر حکومت سے عوامی فنڈنگ ملتی ہے، اسے ایک نجی کمپنی سمجھا جاتا ہے، نہ کہ سرکاری اسٹیشن۔  ان الزامات کے باوجود کہ حکومت قطر کا اس کے مواد پر ادارتی اثر و رسوخ ہے،  AJMN کا موقف ہے کہ اس کی رپورٹنگ قطری حکومت سے متاثر یا ہدایت یافتہ نہیں ہے اور یہ کسی سرکاری حکومتی نقطہ نظر کی عکاسی نہیں کرتی ہے۔   مزید برآں، آج تک، AJ+ ایک غیر ملکی ایجنٹ کے طور پر غیر رجسٹرڈ ہے اور ریاستہائے متحدہ کے محکمہ انصاف نے AJ+ کے خلاف اپنے حکم کو نافذ کرنے کے لیے کوئی کارروائی نہیں کی ہے۔

## حوالہ جات

زمرہ:قطر میں ٹیلی ویژن
زمرہ:متعدد القومی کمپنیاں
زمرہ:عرب وسیط
زمرہ:قطر میں 1996ء کی تاسیسات
زمرہ:الجزیرہ
زمرہ:ویب آرکائیو سانچے مع وے بیک روابط
زمرہ:مقالے جن میں عربی زبان کا متن ہے
زمرہ:1996ء میں قائم ہونے والی کمپنیاں
زمرہ:2011ء میں قائم ہونے والی کمپنیاں
زمرہ:قطر کی کمپنیاں
زمرہ:ٹیلی ویژن اسٹیشن
زید بن اسلم بلوی

**زید بن اسلم بلوی** غزوہ بدر میں شریک انصار صحابی ہیں۔
ان کا نسب زيد بن أسلم بن ثعلبة بن عدي بن العجلان بن حارثة بن ضبيعة بن حرام بن جعل بن عمرو بن جشم بن ودم بن ذبيان بن هميم بن ذهل بن هني بن بلی البلوي العجلاني ہے
انصار اور بنی عمر بن عوف کے حلیف ہیں یہ ثابت بن اقرم کے چچا کے بیٹے ہیں بدر میں شریک ہوئے اس کو موسی بن عقبہ اور زہری اور ابن اسحاق نے ذکر کیا ان سب کا قول ہے کہ انصار میں سے خاندان بنی عجلان سے زید بن اسلم بن ثعلبہ بن عجلان شریک ہوئے مگر ابن اسحاق نے لکھا ہے کہ خاندان بنی عبید بن زید بن مالک سے زید بن اسلم بن ثعلبہ بن عدی بن حجر شریک بدر ہوئے ان لوگوں نے زید کو انصار سے قرار دیا اور حلیف ہونا نہیں بیان کیا اور اور اس کو ابو عمرو اور ابن حبیب اور ابن کلبی نے ذکر کیا ہے اور عبید بن زید ابن اسحاق نے اپنے قول میں بیان کیا ہے اور زید بن مالک بن عوف بن عمر بن عوف بن مالک بن انس کے بیٹے ہیں لہذا زید بن اسلم کا نسب بنی عمرو بن عوف کی جانب رجوع کرگیا اور ابو عمر اور ان کے ساتھیوں نے زید بن اسلم کو انصار کا حلیف قرار دیا ہے اور ایسے ہی ابن ہشام بہائی سے انھوں نے ابن اسحاق سے روایت کر کے انصار کا حلیف قرار دیا ہے کیونکہ انھوں نے بیان کیا ہے کہ خاندان بنی عبید بن زید ابن مالک ایک جماعت شریک بدر ہوئے پھر انھوں نے کہا بنی عبید کے حلفاء یعبی خاندان بنی بلی سے زید بن اسلم بن ثعلبہ بن عدی بن حجر اور ایسے ہی سلمہ نے ابن اسحاق سے نقل کرکے ان کو حلیف قرار دیا ہے لیکن ابن مند اور ابونعیم نے ان کا حلیف ہونا نہیں بیان کیا اور صحیح ہے کہ زید بن اسلم حلیف ہیں اور عبید اللہ بن ابی رافع نے ان کو ان لوگوں کے ناموں میں بیان کیا یا جو حضرت علی کے ساتھ جنگ میں شریک ہوئے اور ہشام کلبی نے ان کی مخالفت کی ہے اور کہا ہے کہ طلیحہ بن خویلد اسدی نے ان کو جنگ بزاخہ کے دن حضرت ابوبکر صدیق رضی اللہ عنہ کے خلافت میں شہید کر دیا تھا اور ان کے ساتھ عکاشہ بن محصن بھی شہید ہوئے اس کا تذکرہ تینوں (ابن مندہ ابو نعیم ابن عبد البر)نے کیا ہے۔ 
## حوالہ جات

زمرہ:صحابہ
زمرہ:اصحاب بدر
خلید بن قیس

**خلید بن قیس بن نعمان بن سنان خزرجی انصاری جو** انصار کے قبیلہ خزرج کے ایک جلیل القدر صحابی ہیں ۔ اس نے رسول اللہ صلی اللہ علیہ وسلم کے ساتھ غزوہ بدر اور غزوہ احد کو دیکھا۔ ابن عبد البر نے کہا: وہ موسیٰ بن عقبہ اور ابو معشر مدنی کی روایت میں خالدہ بن قیس ہیں اور ابن اسحاق اور الواقدی کی روایت میں خالد بن قیس ہیں۔
## حوالہ جات

زمرہ:صحابہ و صحابیات
زمرہ:اصحاب بدر
زمرہ:صفحات مع ویکی ڈیٹا حوالہ جات
زمرہ:اصحاب احد
زید بن مزین

**زید بن مزین** غزوہ بدر میں شریک قبیلہ خزرج کے انصار صحابی ہیں۔
ان کا نسب زيد بن المزين بن قيس بن عدي بن أمية بن خدارة بن عوف ابن الحارث بن الخزرج الخزرجي اور حارثی ہیں۔ابن شہاب اور محمد بن اسحاق نے نے شرکائے بدر میں زید بن مزین کو بیان کیا ہے اسی طرح بیان کیا ہے عبد بن محمد بن عمارہ انصاری نے جوابن قد اح کے نام سے مشہور ہیں اور واقدی نے یزیدبن مزین بیان کیا ہے اور ایسا ہی ابوسعید سکری نے بیان کیا ہے رسول اللہ صلی اللہ علیہ وسلم نے مدینہ میں آکر جب مہاجرین وانصار میں بھائی چارہ قائم کیا تو زید بن مزین اور مسطح بن اثاثہ میں بھائی چارہ کرایا تھا یہ عروہ بن زبیر سے سے زید بن مرس آخر میں سین کے ساتھ مروی ہے 
## حوالہ جات

زمرہ:صحابہ
زمرہ:اصحاب بدر
آن زے دودا

**آن زے دُودا **  پولینڈ کے صدر ہیں۔

## حوالہ جات

## بیرونی روابط

* Official Biography of President Andrzej Duda
* The official website of the President of the Republic of Poland
* Polish Sejm
* Wprost 

|-

|-

زمرہ:1972ء کی پیدائشیں
زمرہ:اسلامیت کے نقاد
زمرہ:بقید حیات شخصیات
زمرہ:پولش رومن کیتھولک
زمرہ:پولش وکلاء
زمرہ:پولینڈ کے صدور
زمرہ:ویکی ڈیٹا سے مختلف مختصر وضاحت
زمرہ:کراکو کے وکلا
زمرہ:موجودہ قومی حکمران
زمرہ:اکیسویں صدی کے پولش سیاست دان
زمرہ:پولینڈی شخصیات
زمرہ:اکیسویں صدی کے سیاست دان
زمرہ:سیاست دان
سوانح عمری

سوانح عمری کسی بھی شخص کی گزاری گئی زندگی کی داستان ہوتی ہے۔ بہت سی معروف شخصیات نے اپنی سوانح عمری شائع کروائی اور کافی پزیرائی بھی حاصل کی.
شہاب نامہ سوانح عمری کی بہترین مثال ہے جو کئی دہائیوں بعد بھی اسی طرح باذوق لوگوں کی پسندیدہ کتب میں شامل ہے اس کے علاوہ
پاکستان میں جنرل(ریٹائرڈ) پرویز مشرف نے اپنی سوانح عمری لکھی جس کو بہت پزیرائی حاصل ہوئی کیونکہ لوگ مشہور شخصیات کے بارے میں جاننا چاہتے ہیں.
ایم ایس نارائن

**ایم ایس نارائن**  (16اپریل 1947ء - 23 جنوری 2015ء) تیلگو سنیما میں ایک مشہور اور انتہائی قابل مزاحیہ اداکار تھے۔ 23 جنوری 2015 کو اعضا کی بیماری میں حیدرآباد میں ان کی موت ہوئی تھی۔

ایم ایس نارائن ایک بہترین منجھے ہوئے مزاحیہ اداکار تھے، تقریباً 750 سے زائد فلموں میں اپنی اداکاری کا جوہر دکھایا۔ بطور اداکار ان کی پہلی فلم *پیڈارائیوڈو* تھی جو 1955ء میں ریلیز ہوئی تھی۔ 

ایم ایس نارائن فلموں میں کام کرنے سے پہلے پروفیسر اور لکچرر تھے، فلموں میں ان کی شمولیت بطور مصنف اور قلمکار کے ہوئی تھی۔ ابتدا میں ٹھیٹر میں کام کرتے تھے اور اپنے لطیفانہ اور مزاحیہ انداز کے لیے بہت مشہور تھے۔ 

بعد ازاں جب فلموں میں اپنی اداکاری اور مزاحیہ انداز کو دکھایا تو "کامیڈی کنگ" (مزاحیہ بادشاہ) سے جانا جانے لگا، ان کی آخری فلم 2014 میں *منم* تھی۔

اس کے علاوہ انھوں نے فلموں کی ہدایتکاری بھی کی، جس کا آغاز فلم *کوڈکو* سے کیا۔ نیز انھوں نے تقریباً آٹھ فلموں کے لیے ڈائیلاگ بھی لکھا ہے۔

## حوالہ جات

زمرہ:بھارتی مرد فلمی اداکار
زمرہ:اکیسویں صدی کے بھارتی مرد اداکار
زمرہ:ضلع مغربی گوداوری کی شخصیات
زمرہ:بیسویں صدی کے بھارتی مرد اداکار
زمرہ:تیلگو سنیما کے مرد اداکار
زمرہ:آندھرا پردیش کے مرد اداکار
زمرہ:ویکی ڈیٹا سے مطابقت رکھنے والی مختصر تفصیل
اسٹین کونو

تصغیر|اسٹین کونو

**اسٹین کونو**  (17 اپریل 1867ء – 29 جون 1948ء) ناروے کے مشہور ماہر ہندیات تھے جنھوں نے ہندوستانی زبانوں، ادب، تاریخ اور ثقافت کی گہرائیوں میں اہم تحقیقی کام انجام دیا۔ ان کی خدمات ہندویات کے شعبے میں ایک سنگ میل کی حیثیت رکھتی ہیں، خاص طور پر قدیم ہندوستانی زبانوں اور ثقافت کے مطالعے میں۔

## علمی سفر

اسٹین کونو نے اپنی تعلیمی زندگی ناروے میں مکمل کی اور جلد ہی ہندویات کی جانب رجوع کیا۔ 1910ء میں وہ یونیورسٹی آف اوسلو میں ہندویات سے متعلقہ ادبیات کے پروفیسر مقرر ہوئے، جہاں انھوں نے ہندوستانی زبانوں کی ساخت، ادبی روایات اور ثقافتی ترقی پر تحقیق کی۔ ان کی تدریسی خدمات نے ناروے میں ہندویات کے مطالعے کو فروغ دیا۔

## جرمن تعلیمی سفر

1914ء سے اسٹین کونو نے ہیمبرگ یونیورسٹی میں کام شروع کیا جہاں انھوں نے ہندوستان کی تاریخ اور ثقافت کے پروفیسر کے طور پر خدمات انجام دیں۔ ہیمبرگ میں ان کا تحقیقی کام ہندوستان کی قدیم تحریریں، مذہبی متون اور لسانیات پر مرکوز رہا۔ اس دور میں انھوں نے کئی اہم تحقیقاتی مقالے تحریر کیے جو آج بھی علمی حلقوں میں حوالہ جات کے طور پر استعمال ہوتے ہیں۔

## اوسلو واپسی

1919ء میں اسٹین کونو دوبارہ اوسلو واپس آئے اور بھارتی زبانوں اور تاریخ کے پروفیسر بن گئے۔ اس عرصے میں انھوں نے خاص طور پر سانسکرت، پرکرت اور مختلف بھارتی بولیوں کی گہرائی سے تحقیق کی اور اہم تحقیقی کتب تصنیف کیں۔ ان کا اسلوب تحقیق انتہائی منظم اور علمی تھا، جس کی وجہ سے ان کی تحریریں آج بھی ہندویات کی کلاسیکی کتب میں شمار ہوتی ہیں۔

## علمی خدمات اور اثرات

اسٹین کونو نے مختلف بھارتی زبانوں پر تحقیق کی، جن میں سانسکرت، پالی اور دیگر قدیم زبانیں شامل ہیں۔ ان کی کتابیں اور مقالات عالمی علمی حلقوں میں بنیادی مراجع کے طور پر استعمال ہوتے ہیں۔ انھوں نے ہندوستان کی قدیم تہذیب، اس کی فلسفہ نگاری اور مذہبی متون پر بھی گہرا مطالعہ کیا۔ 

## مزید دیکھیے

* ہندیات

* سانسکرت

* پالی زبان

* ہندوستان کی قدیم تہذیب

## خارجی روابط
* 

* کونو کا ادبی تعاون

* Bibliography] at Berlin-Brandenburgische Akademie der Wissenschaften

* [Sten Konow](http://snl.no/.nbl_biografi/Sten_Konow/utdypning
) at Store Norske Lexikon]

## حوالہ جات

زمرہ:1867ء کی پیدائشیں
زمرہ:1948ء کی وفیات
زمرہ:ماہرین ہندویات
زمرہ:ویکی ڈیٹا سے مطابقت رکھنے والی مختصر تفصیل
زمرہ:17 اپریل کی پیدائشیں
زمرہ:ناروے کی شخصیات
زید بن عاصم

**زید بن عاصم** غزوہ بدر میں شریک قبیلہ خزرج کے انصار صحابی ہیں۔
ان کا نسب زيد بن عاصم بن عمرو بن عوف بن مبذول بن عمرو بن غنم بن مازن بن النجار الأنصاري الخزرجي النجاري ہے ابو موسی اور ابن کلبی نے اسی طرح ان کا نسب بیان کیا ہے اور ابو عمر نے ان کا نسب یوں بیان کیا ہے کہ زيد بن عاصم بن كعب بن منذر بن عمرو بن عوف بن مبذول بن عمرو ابن غنم بن مازن بن النجار۔بسا اوقات اس سے نسب نہ جاننے والوں کو یہ گمان ہو جاتا ہے کہ یہ دو شخص ہیں بلکہ دونوں ایک ہی ہے ابو عمر نے کہا ہے کہ زید بیعت عقبہ اورغزوہ بدر میں شریک ہوئے پھر غزوہ احد میں اپنی بیوی ام عمارا اور اپنے دونوں بیٹوں حبیب بن زید اور عبد اللہ بن زید کے ساتھ شریک ہوئے ابو عمر کہتے ہیں کہ میں گمان کرتا ہوں کہ ان کی کنیت ابو حسن ہے پس اگر ابو حسن ہے تو ان کا ذکر ابن مندہ نے کیا ہے اور اس وقت ابو موسی کے استدراک کی کوئی وجہ نہیں ابو عمر اور ابو موسی نے ان کا تذکرہ لکھا ہے 
## حوالہ جات

زمرہ:صحابہ
زمرہ:اصحاب بدر
زید بن ودیعہ

**زید بن ودیعہ** غزوہ بدر میں شریک قبیلہ خزرج کے انصار صحابی ہیں۔
ان کا نسب زيد بن وديعة بن عمرو بن قيس بن جزي بن عدي بن مالك بن سالم الحبلى ابن غنم بن عوف بن الخزرج الأنصاري الخزرجي ہیں عروہ ابن شہاب اورابن اسحاق نے بیان کیا کہ یہ بدر اور احد میں شریک ہوئے تھے اور کلبی کا بیان ہے کہ بدر میں شریک اور احد میں شہید ہوئے۔ 
## حوالہ جات

زمرہ:صحابہ
زمرہ:اصحاب بدر
زیاد بن عمرو

**زیاد بن عمرو** غزوہ بدر میں شریک قبیلہ خزرج کے انصار صحابی ہیں۔
ان کا نسب زیاد بن عمر اور بعض لوگوں نے کہا کہ بن بشر یخ انصار کے حلیف تھے یہ اور ان کے بھائی ضمرہ بدر بن عمرو بدر میں شریک ہوئے تھے موسی بن عقبہ نے کہا کہ زیاد بن عمرو اخرس اپنے بھائی ضمرہ کے ساتھ بدر میں شریک ہوئے یہ بنی ساعدہ بن کعب بن خزرج کے مولا ہیں ابو عمرو نے ان کا تذکرہ لکھا ہے ہے۔ 
## حوالہ جات

زمرہ:صحابہ
زمرہ:اصحاب بدر
عرش الہی

**عرش الہی**  کا تصور ابراہیمی مذاہب میں پایا جاتا ہے۔ یہودیت، مسیحیت اور اسلام میں عرش یا تخت کو خدا کی بادشاہی سے تعبیر کیا جاتا ہے۔ کئی مذاہب کی مقدس کتابوں میں عرش الہی کا تذکرہ ملتا ہے۔

## اسلام
اسلامی الہیات میں عرش کو خدا کی سب سے بڑی تخلیقات میں شمار کیا جاتا ہے۔ سلفی تحریک اور دیگر مسلم علما کا عقیدہ ہے کہ عرش اللہ کی طاقت کا مظہر ہے اور وہ اسی پر موجود ہے۔ لیکن صوفی علما کا ماننا ہے کہ عرش اللہ کی طاقت کا مظہر ضرور ہے مگر وہ اس پر مستوی نہیں ہے۔ جبکہ اشعری اور ماتریدی کا کہنا ہے کہ عرش خدا کی قدرت اور کبریائی کا دوسرا نام ہے۔
قرآن میں 25 دفعہ عرش کا تذکرہ آیا ہے۔

آیت الکرسی کو آیت العرش بھی کہا جاتا ہے کیونکہ اس میں عرش اور اسم اعظم الحی اور القیوم کا تذکرہ ہے۔

## حوالہ جات

زمرہ:اسلامی الٰہیات
زمرہ:بائبل کے جملے
زمرہ:بہشت
زمرہ:تخت
زمرہ:عبرانی بائبل میں تجلیات
زمرہ:مذہبی اصطلاحات
زمرہ:مسیحی الٰہیات
زمرہ:یہودی الٰہیات
زمرہ:ویکی ڈیٹا سے مطابقت رکھنے والی مختصر تفصیل
سراقہ بن کعب

** سراقہ بن کعب ** غزوہ بدر و غزوہ احد میں شامل قبیلہ خزرج کے انصاریصحابی ہیں۔
## نام و نسب
سراقة بن كعب بن عمرو بن عبد العزى بن غزية ہیں ابن اسحاق نے انھیں عبد العزیٰ عروہ کے بیٹے لکھا جبکہ صحیح غزیہ ہی ہے جو غزية بن عمرو بن عبد عوف بن غنم بن مالك بن النجار کے بیٹے ہیں سراقہ بدر و احد سمیت تمام غزوات میں رسول اللہ کے ساتھ تھے حضرت معاویہ کے عہد خلافت میں وفات پائی بقول کلبی جنگ یمامہ میں شہید ہوئے 

## حوالہ جات

زمرہ:صحابہ
زمرہ:اصحاب بدر
زمرہ:اصحاب احد
بسبسہ بن عمرو

** بسبسہ بن عمرو ** غزوہ بدر میں شامل شمار کیے گئے قبیلہ خزرج کے انصاری صحابی ہیں۔

## نام و نسب
ان کا نسب بسبسہ بن عمرو بن کعب بن عدی (بعض نے انھیں بسبسہ بن بشر کہا ہے) بن کعب بن عدی۔ قبیلہ جہینہ کے فرد ہیں۔ انصار کے قبیلے خزرج کے خاندان بنو طریف کے حلیف تھے۔
## حالات
یہ اور ان کے دو بھائی زیاد بن عمرو اور ضمرہ بن عمرو غزوۂ بدر میں شریک ہوئے تھے۔ اور غزوہ احد میں جامِ شہادت نوش فرما کر مکین جنت مکان ہوئے۔ بسبسہ بن عمرو اور عدی بن ابی زغباء کو ابوسفیان کے قافلہ کی خبر گیری کے لیے روانہ کیا تھا انھیں مال غنیمت میں شامل کیا گیا یہ بنی ساعدہ بن کعب بن خزرج کے مولا ہیں ابو عمرو نے ان کا تذکرہ لکھا ہے۔

## حوالہ جات

زمرہ:صحابہ
زمرہ:اصحاب بدر
تمیم مولی بنی غنم بن السلم

** تمیم مولی بنی غنم بن السلم ** غزوہ بدر اور غزوہ احد میں شریک ہوئے قبیلہ اوس کے غلام صحابی ہیں انھیں تمیم الغنمی بھی کہا جاتا ہے۔
تمیم الغنمی بني غنم بن السلم بن مالك بن الأوس بن حارثة الأنصاري الأوسي کے سعد بن خیثمہ کے غلام تھے غزوہ بدر و احد میں شریک تھے ۔

## حوالہ جات

زمرہ:صحابہ
زمرہ:اصحاب بدر
تمیم بن یعار

** تمیم بن یعار ** غزوہ بدر شریک ہوئے قبیلہ خدری کے صحابی ہیں ۔
یہ تميم بن يعار بن قيس بن عدي بن أمية بن خدرة بن عوف بن الحارث بن الخزرج ابن حارثة ہیں یہ خدری خدارہ بن عوف کی اولاد سے ہیں جو خدرہ کے بھائی ہیں بدر میں شریک ہوئے ۔

## حوالہ جات

زمرہ:صحابہ
زمرہ:اصحاب بدر
آسام کرکٹ ایسوسی ایشن اسٹیڈیم

**آسام کرکٹ ایسوسی ایشن اسٹیڈیم** اس نام سے بہی جانا جاتاہے (**ACA اسٹیڈیم** اور عرفیت **برساپارہ اسٹیڈیم**) ہے برساپارہ، گوہاٹی، آسام، بھارت میں ایک کرکٹ اسٹیڈیم ہے۔ 
اس پورے اسٹیڈیم منصوبے کی لاگت 2300 کروڑ روپے ہے۔ اس کا افتتاح آسام کے وزیر اعلیٰ سربانند سونووال نے 10 اکتوبر 2017ء کو کیا تھا۔ برسپارہ کرکٹ اسٹیڈیم بھارت کا 49 واں بین الاقوامی کرکٹ اسٹیڈیم ہے۔
## مزید دیکھیے
* نہرو اسٹیڈیم، گواہاٹی

## حوالہ جات

زمرہ:آسام کے کرکٹ میدان
زمرہ:بھارت کے کرکٹ میدان
زمرہ:گوہاٹی کی عمارات و ساخات
زمرہ:2012ء میں پایہ تکمیل کھیل مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:گوہاٹی میں کھیلوں کے مقامات
حامد علی بیلا

صوفیانہ کلام اور لوک گائیکی میں منفرد پہچان رکھنے والے درویش صفت گلوکار

حامد علی بیلا کچھ اس طرح ڈوب کر کافیاں ، غزلیں اور گیت گاتے کہ سننے والوں پر سحر طاری ہو جاتا ۔ مادھو لال حسین کا کلام تو حامد علی بیلا کی پہچان بن گیا۔

ان کی گائی ہوئی کافی ’’ مائیں نی میں کنوں آکھاں درد وچھوڑے دا ہال نی ‘‘آج بھی ان کی پہچان ہے ۔

پٹیالہ گھرانے کی یہ آواز سب سے پہلے ریڈیو پاکستان سے گونجی اور پھر شاہ حسین ، غلام فرید اور محمد بخش کی کافیاں گاتے گاتے یہ فقیرمنش فنکار،فن اور شہرت کی بلندیاں پاتا گیا۔مسحور کن لوک اور صوفیانہ گائیکی کی بدولت پرائیڈ آف پرفارمنس سمیت کئی ایوارڈ پائے مگر تنگ دستی مقدر بنی رہی۔اندرون لاہور ایک کمرے کے مکان میں عمر گزار دینے والا یہ عظیم فنکار نے اسی کسمپرسی میں 27 جون 2001ء کو وفات پائی،
## حوالہ جات
حوالہ جات
سفیان بن نسر

** سفیان بن نسر ** غزوہ بدر و غزوہ احد میں شامل قبیلہ خزرج کے انصاریصحابی ہیں۔
## نام و نسب
سفيان بن نسر بن عمرو بن الحارث بن كعب بن زيد بن الحارث بن الخزرج ہیں بعض نے نسر کی بجائے بشر اور بشیر بھی لکھا ہے ابن ماکولا نے لکھا کہ صحیح نسر ہے اور یہ انصاری نہیں بلکہ انصار کے حلیف ہیں 

## حوالہ جات

زمرہ:صحابہ
زمرہ:اصحاب بدر
زمرہ:اصحاب احد
جنگ مرج الصفر (1126)

**مرج الصفر** کی لڑائی 25 جنوری 1126 کو یروشلم کے شاہ بالڈون دوم کی قیادت میں صلیبی فوج اور دمشق کی سلجوق امارات کے درمیان لڑی گئی تھی ، جس پر توغتکین کی حکومت تھی۔ صلیبیوں نے میدان میں مسلم فوج کو شکست دی لیکن دمشق پر قبضہ کرنے کے اپنے مقصد میں ناکام رہے۔

## پس منظر
اینٹیوچ کے شمال مشرق میں آزاز کی جنگ جیتنے کے بعد ، بالڈون دوم نے فرینکس کی ایک فوج کی قیادت میں 1126 کے اوائل میں دمشق پر حملہ کیا۔ بالڈون کی فوج میں معمول کے مطابق نائٹس اور مسلح افراد پر مشتمل تھی جن کی مدد پیدل نیزہ برداروں اور کمان داروں نے کی تھی۔ دمشق سے 30 کلومیٹر کے فاصلے پر مرج الصفر پر ،  صلیبیوں نے دمشق کی فوج کا مقابلہ کیا جس نے جنگ کی پیش کش کی۔اس وقت برید خاندان کے بانی ، توغتکین نے دمشق پر حکمرانی تھی۔

## جنگ
جنگ کے بارے میں صرف کچھ تفصیلات ہی معلوم ہیں۔ ذرائع حکمت عملی کی تفصیلات سے متعلق متفق نہیں ہیں ، لیکن ان کا اتفاق ہے کہ صلیبی حملہ دمشق پر قبضہ کرنے میں ناکام رہے ہیں۔ فرینکس نے بہت قریب سے لڑی جانے والی مصروفیت میں متعدد افراد کو ترک تیر اندازی سے کھو دیا۔ "لیکن دن کے آخر میں ہونے والے ایک مضبوط حملے نے انھیں سخت کامیابی سے ہمکنار کیا۔ ان کی تدبیراتی کامیابی نے انھیں مہم چلانے میں اپنا مقصد حاصل کرنے سے قاصر کر دیا ، جو دمشق کی فتح تھی۔ "

ایک اور مؤرخ لکھتے ہیں ، "صلیبی فوجوں کو واضح کامیابی ملی تھی لیکن وہ اپنا فائدہ گھر پر دبانے میں ناکام رہے تھے۔"  ایک تیسرے مصنف نے نوٹ کیا کہ صلیبی جنگ جیت گئی کیونکہ توغتکین "اپنے گھوڑے سے گر گیا اور یہ سوچ کر کہ اسے ہلاک کر دیا گیا ہے ، اس کے ساتھی فرار ہو گئے۔"  ان کے بھاری جانی نقصان کی وجہ سے ، صلیبی حملہ آور پیچھے ہٹنے پر مجبور ہو گئے۔ 

## بعد میں
حمص اور دوسری جگہوں سے آنے والے کچھ نزاری اسماعیلی لوگ دمشق کے دفاع میں شامل تھے۔ اس سے نیزاری رہنما بہرام الدعی ، جو شام کے چیف داعی اور برڈ کے درمیان اتحاد قائم کرنے میں معاون تھا۔ 

1129 میں ، فرانکس نے دمشق پر ایک بار پھر حملہ کیا ، لیکن ان کا شہر کا محاصرہ ناکام رہا۔

## نوٹ

## حوالہ جات
* برنز ، راس *دمشق: ایک تاریخ۔* روٹلیج ، 2005۔  آئی ایس بی این &nbsp; 978-0-415-27105-9
* فرانس ، جان *مغربی جنگ جنگ میں ، صلیبی جنگ کے دور میں ، 1000۔13* ۔ اتھاکا ، نیو یارک: کارنیل یونیورسٹی پریس ، 1999۔  آئی ایس بی این &nbsp; 0-8014-3671-0
* ہلن برانڈ ، کار۔ *صلیبی جنگ: اسلامی تناظر۔* روٹلیج ، 1999۔  آئی ایس بی این &nbsp; 1579582109
* ای میل ، آر سی *صلیبی جنگ 1097-1193۔* نیویارک: بارنس اینڈ نوبل کتابیں ، (1956) 1995۔  آئی ایس بی این &nbsp; 1-56619-769-4

زمرہ:1126ء کے تنازعات
زمرہ:ایشیا میں 1126ء
زمرہ:سلجوقی سلطنت میں بارہویں صدی
زمرہ:مملکت یروشلم میں 1120ء کی دہائی
زمرہ:بارہویں صدی کی صلیبی جنگیں
زمرہ:1120ء کی دہائی
مفتی غلام الرحمن

**مفتی غلام الرحمن** ایک پاکستانی ممتاز اسلامی اسکالر اور ماہر تعلیم ہے۔ وہ معروف دینی درس گاہ جامعہ عثمانیہ پشاور کے مہتمم اور وشیخ الحدیث بھی ہیں.

انھوں نے خیبر پختونخوا کی صوبائی حکومت کے ذریعہ قائم کردہ "نفاذ الشریعہ کونسل" کے چیئرمین اور خیبر پختونخوا کمیشن برائے اعلی تعلیم کے چیئرمین کے طور پر خدمات انجام دیں۔ وہ بینک آف خیبر کے شریعہ سپروائزری بورڈ کے ارکان اور ماہنامہ العصر کے ایڈیٹر ہیں۔

## حوالہ جات

زمرہ:بقید حیات شخصیات
زمرہ:پاکستان کے سنی علما
زمرہ:پاکستانی اسلامی مذہبی رہنما
زمرہ:پاکستانی سنی
زمرہ:پشاور کی شخصیات
زمرہ:ضلع مانسہرہ کی شخصیات
زمرہ:علامہ اقبال اوپن یونیورسٹی کے فضلا
زمرہ:فاضل جامعہ الازہر
زمرہ:جامعہ پشاور کے فضلا
زمرہ:مسلمان مبلغین
زمرہ:ویکی ڈیٹا سے مطابقت رکھنے والی مختصر تفصیل